Richmond (Virginia)

Richmond je glavni grad američke savezne države Virginije. Prema službenoj procjeni iz 2009. godine broji 204.451 stanovnika, čime je treći po brojnosti u saveznoj državi, iza Chesapeakea i Arlingtona.The 2009 population estimate for Richmond city, Virginia, census.gov Kao ni drugi gradovi u Virginiji, Richmond nije u sastavu nijednog okruga. Leži na rijeci James.

Richmond je grad bogate historije. Osnovan 1737. godine, jedan je od najstarijih gradova u SAD-u. Nekoliko se važnih događaja u Američkom ratu za nezavisnost zbilo u Richmondu. Za vrijeme Američkog građanskog rata bio je prijestolnica Konfederacije.

Znamenitosti uključuju Virginia State Capitol u kojem zasijeda parlament savezne države (Virginia General Assembly), Virginijsku biblioteku, Botanički vrt Lewis Ginter, tržnicu Farmer's Market, staru gradsku vijećnicu te Canal Walk, šetalište na kojem se nalaze brojna historijska obilježja.

Poznate osobe
 Arthur Ashe, teniser
 Warren Beatty, glumac
 Shirley MacClaine, glumica

Gradovi prijatelji
  Olsztyn (Poljska)
  Richmond-upon-Thames (Ujedinjeno Kraljevstvo)
 19px|border Saitama (Japan)
  Uijongbu (Južna Koreja)
  Windhoek (Namibija)
  Žengžou (Kina)
  Segou (Mali)

 Reference 

 Vanjski linkovi 

 Službena stranica  

Kategorija:Gradovi u Virginiji